CELEX: 31990D0261
Language: el
Date: 1990-06-08 00:00:00
Title: 90/261/ΕΟΚ: Απόφαση της Επιτροπής της 8ης Ιουνίου 1990 που τροποποιεί την απόφαση 89/469/ΕΟΚ για τη λήψη ορισμένων προστατευτικών μέτρων κατά της σπογγώδους εγκεφαλοπάθειας των βοοειδών στο Ηνωμένο Βασίλειο και την απόφαση 90/200/ΕΟΚ που αφορά πρόσθετες απαιτήσεις για ορισμένους ιστούς και όργανα σχετικά με τη σπογγώδη εγκεφαλοπάθεια των βοοειδών ( ΣΕΒ )

Avis juridique important

|

31990D0261

90/261/ΕΟΚ: Απόφαση της Επιτροπής της 8ης Ιουνίου 1990 που τροποποιεί την απόφαση 89/469/ΕΟΚ για τη λήψη ορισμένων προστατευτικών μέτρων κατά της σπογγώδους εγκεφαλοπάθειας των βοοειδών στο Ηνωμένο Βασίλειο και την απόφαση 90/200/ΕΟΚ που αφορά πρόσθετες απαιτήσεις για ορισμένους ιστούς και όργανα σχετικά με τη σπογγώδη εγκεφαλοπάθεια των βοοειδών ( ΣΕΒ )  

Επίσημη Εφημερίδα αριθ. L 146 της 09/06/1990 σ. 0029 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Ιουνίου 1990  που τροποποιεί την απόφαση 89/469/ΕΟΚ για τη λήψη ορισμένων προστατευτικών μέτρων κατά της σπογγώδους εγκαφαλοπάθειας των βοοειδών στο Ηνωμένο Βασίλειο και την απόφαση 90/200/ΕΟΚ που αφορά πρόσθετες απαιτήσεις για ορισμένους ιστούς και όργανα σχετικά με τη σπογγώδη εγκαφαλοπάθεια των βοοειδών (ΣΕΒ)  (90/261/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 89/662/ΕΟΚ, και ιδίως το άρθρο 8 παράγραφος 3,  Εκτιμώντας:  ότι έχουν σημειωθεί στην επικράτεια του Ηνωμένου Βασιλείου διάφορα κρούσματα σπογγώδους εγκεφαλοπάθειας των βοοειδών·  ότι στις 28 Ιουλίου 1989, για να αποτρέψει κάθε κίνδυνο για τα βοοειδή των άλλων κρατών μελών, η Επιτροπή εξέδωσε την απόφαση 89/469/ΕΟΚ για τη λήψη ορισμένων προστατευτικών μέτρων κατά της σπογγώδους εγκεφαλοπάθειας των βοοειδών στο Ηνωμένο Βασίλειο (4), όπως τροποποιήθηκε από την απόφαση 90/59/ΕΟΚ (5)·  ότι στις 9 Απριλίου 1990, για να αποτρέψει κάθε κίνδυνο που προέρχεται από προϊόντα βοοειδών, η Επιτροπή εξέδωσε την απόφαση 90/200/ΕΟΚ που αφορά πρόσθετες απαιτήσεις για ορισμένους ιστούς και όργανα σχετικά με τη σπογγώδη εγκεφαλοπάθεια των βοοειδών (ΣΕΒ) (6)·  ότι ορισμένα κράτη μέλη έχουν λάβει προστατευτικά μέτρα όσον αφορά την εν λόγω ασθένεια·  ότι πρέπει να εναρμονιστούν τα μέτρα που λαμβάνουν τα κράτη μέλη, εφόσον υπάρχει κίνδυνος διάδοσης ασθενειών των ζώων με την εισαγωγή στην επικράτειά τους νωπού κρέατος από άλλο κράτος μέλος·  ότι το Συμβούλιο των Ευρωπαϊκών Κοινοτήτων κάλεσε την Επιτροπή να λάβει τα κατάλληλα μέτρα όσον αφορά την σπογγώδη εγκεφαλοπάθεια των βοοειδών (ΣΕΒ)·  ότι η Επιτροπή θα παρακολουθήσει την εξέλιξη της κατάστασης και η απόφαση αυτή μπορεί να τροποποιήσει με βάση τις νέες εξελίξεις·  ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τροποποιείται η απόφαση 89/469/ΕΟΚ ως ακολούθως:  1. Το άρθρο 1 παράγραφος 1 αντικαθίσταται από το ακόλουθο κείμενο:  «1. Το Ηνωμένο Βασίλειο δεν αποστέλλει στα άλλα κράτη μέλη:  - ζωντανά βοοειδή ηλικίας άνω των 6 μηνών και τα οποία δεν φέρουν το κατάλληλο αναγνωριστικό στοιχείο δηλαδή αναλλοίωτη σφραγίδα ή δερματοστιξία) που να εγγυάται την συμμόρφωση με το παρόν σημείο,  - ζωντανά βοοειδή που έχουν γεννηθεί από αγελάδες στις οποίες υπάρχει υπόνοια ή έχει βεβαιωθεί η ύπαρξη ΣΕΒ.»  2. Στο άρθρο 1 προστίθεται η ακόλουθη παράγραφος 3:  «3. Το Ηνωμένο Βασίλειο κάνει πλήρη χρήση μηχανογραφικών δεδομένων για να εγγυηθεί την ταυτότητα των ζώων.»  3. Η τελευταία φράση του άρθρου 2 αντικαθίσταται από την ακόλουθη:  « . . . όπως τροποποιήθηκε από την απόφαση 90/261/ΕΟΚ (*)  (*) ΕΕ αριθ. L 146 της 9. 6. 1990, σ. 29.»  Άρθρο 2  Η απόφαση 90/200/ΕΟΚ τροποποιείται ως ακολούθως:  Προστίθεται το ακόλουθο άρθρο 2α:  «Άρθρο 2α  1. Το Ηνωμένο Βασίλειο δεν αποστέλλει από την επικράτειά του στα άλλα κράτη μέλη νωπό κρέας βοοειδών με κόκαλα, εάν δεν προστεθεί η ακόλουθη πρόταση στο υγειονομικό πιστοποιητικό που αναφέρεται στο παράρτημα 2 της οδηγίας 64/433/ΕΟΚ:  ''νωπό βόειο κρέας από βοοειδή τα οποία δεν προέρχονται από εκμεταλλεύσεις στις οποίες επιβεβαιώθηκε κατά τα δύο προηγούμενα έτη η ύπαρξη ΣΕΒ''.  2. Το Ηνωμένο Βασίλειο δεν αποστέλλει από την επικράτειά του στα άλλα κράτη μέλη νωπό κρέας βοοειδών χωρίς κόκαλα, εάν δεν προστεθεί η ακόλουθη πρόταση στο υγειονομικό πιστοποιητικό που αναφέρεται στο παράρτημα ΙΙ της οδηγίας 64/433/ΕΟΚ:  ''νωπό κρέας από το οποίο αφαιρέθηκαν κατά τη διαδικασία τεμαχισμού οι εμφανείς νευρικοί και λεμφικοί ιστοί''.»  Άρθρο 3  Τα κράτη μέλη τροποποιούν τα μέτρα που εφαρμόζουν στις συναλλαγές κατά τρόπο ώστε να τα καταστήσουν σύμφωνα με την παρούσα απόφαση, εντός τριών ημερών από την κοινοποίησή της.  Ενημερώνουν σχετικά την Επιτροπή.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 8 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 395 της 30. 12. 1989, σ. 13.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 225 της 3. 8. 1989, σ. 51.  (5) ΕΕ αριθ. L 41 της 15. 2. 1990, σ. 23.  (6) ΕΕ αριθ. L 105 της 25. 4. 1990, σ. 24.